Kaido Veermäe
Kaido Veermäe (sündinud 1. novembril 1971 Tallinnas) on eesti näitleja ja filmirežissöör. Ta lõpetas aastal 1992 Jakob Westholmi Keskkooli ning aastal 1996 Eesti Muusikaakadeemia Kõrgema Lavakunstikooli (17.lend). Ta oli aastatel 1996–1997 Vanalinnastuudio näitleja. Aastatel 1996–2000 oli ta agentuuri Kontuur Leo Burnett reklaamikirjutaja ning aastatel 2000–2002 loovjuht. 2002–2017 oli ta Rudolf Konimois Filmi režissöör. Ta on mänginud telelavastustes ("Ma armastasin sakslast", 1998), filmides ("Öine navigatsioon", 1998; "Agent Sinikael", 2002 ja "Idioot", 2011). Ta on mänginud ka seriaalides ("Wikmani poisid", 1995; "Ohtlik lend", 2006; "Tuulepealne maa", 2008 ja "Kodu keset linna", 2010–2011).